《赠冯德之道士》
宋代·潘阆

上清消息久不闻，紫鸾丹凤应离群。
羲和纵辔日又曛，九衢旦暮徒纷纷。
谁识天书数行字，识者便是真仟子。
直言铅汞成还丹，炼之饵之身不死。
嵩阳道士早来别，才承天泽辞玉阙。
紫章深秘莫漏泄，他年华顶为君说。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。